**ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS**

**MOKINIŲ TARYBOS NUOSTATAI**

**I SKYRIUS**

**BENDROJI DALIS**

1. Svėdasų Juozo Tumo-Vaižganto gimnazijos Mokinių taryba (toliau vadinama – Mokinių taryba) yra aukščiausia mokinių savivaldos institucija, kuri išrenkama vieneriems mokslo metams.

2. Mokinių taryba savo veikloje vadovaujasi šiais nuostatais, Mokinių savivaldos modeliu ir demokratiškumo bei viešumo principais.

**II SKYRIUS**

**MOKINIŲ TARYBOS KOMPETENCIJA**

3. Mokinių taryba:

3.1. atstovauja visų mokinių interesus gimnazijoje;

3.2. reaguoja į aktualijas ir ieško būdų iškilusioms problemoms spręsti;

3.3. svarsto gimnazijos mokinių pasiūlymus, teikia juos gimnazijos tarybai ir administracijai;

3.4. inicijuoja, organizuoja gimnazijos kultūrinius ir sportinius renginius;

3.5. skatina mokinių iniciatyvumą, kūrybiškumą ir pilietiškumą, suvienija juos bendrai veiklai;

3.6. dalyvauja ir teikia siūlymus rengiant gimnazijos metinę veiklos programą, ugdymo planus ir kitus dokumentus;

3.7. atsiskaito gimnazijos mokinių bendruomenei( vieną kartą per mokslo metus).

**III SKYRIUS**

**MOKINIŲ TARYBOS RINKIMAI IR VALDYMO STRUKTŪRA**

4. Narius į Mokinių tarybą demokratiniu būdu išrenka klasės susirinkimas.

5. Kasmet, mokslo metų pradžioje (iki rugsėjo 5 d.) kiekviena klasė (nuo 5 klasės) į Mokinių tarybą deleguoja  iniciatyvius, pareigingus ir atsakingus mokinius.

6. Mokinių tarybos nariai bent kartą per mėnesį renkasi į posėdį. Posėdžio laiką ir vietą suderina tarpusavyje.

7. Kiekvienų metų gegužės mėnesį, Mokinių taryba surengia demokratiškus, kitų mokslo metų pirmininko rinkimus.

8. Mokinių tarybos pirmininko funkcijos:

8.1. vadovauja Mokinių tarybos veiklai;

8.2. sušaukia posėdžius ir jiems pirmininkauja;

8.3. parengia Mokinių tarybos veiklos plano projektą ir teikia nariams jį svarstyti;

8.4. gali dalyvauti kitų gimnazijos savivaldos institucijų veikloje;

8.5. veikia ir atstovauja gimnazijai Mokinių tarybos vardu;

8.6. aukštesnei institucijai perduoda galutinį Mokinių tarybos nutarimą ar sprendimą.

9. Mokinių tarybos pirmininko sekretoriaus funkcijos:

9.1. renka ir kaupia medžiagą apie Mokinių tarybos veiklą.

10. Mokinių tarybos pirmininko pavaduotojų(-jo) funkcijos:

10.1. pavaduoja Mokinių tarybos pirmininką šiam negalint atlikti pareigų (ligos, išvykimo ir kt. atvejais);

10.2. veikia ir atstovauja gimnazijai Mokinių tarybos vardu;

11. Mokinių taryba sprendimus priima atviru balsavimo būdu posėdyje dalyvavusių narių balsų dauguma.

**IV SKYRIUS**

**MOKINIŲ TARYBOS NARIŲ TEISĖS IR PAREIGOS**

12. Mokinių tarybos narių teisės:

12.1. aktyviai dalyvauti, reikšti mintis ir siūlyti idėjas dėl Mokinių tarybos veiklos organizavimo ir įgyvendinimo;

12.2. nekliudomai raštu, žodžiu ar kitais būdais skleisti informaciją apie savo veiklą;

12.3. organizuoti renginius, susirinkimus, susitikimus, diskusijas, apklausas, konferencijas ir kitą veiklą;

12.4. gauti informaciją, susijusią su gimnazijos veikla.

13. Mokinių tarybos nariai gali pasinaudoti ir kitomis teisėmis, kurios neprieštarauja gimnazijos nuostatams.

14. Mokinių tarybos narių pareigos:

14.1. aktyviai dalyvauti Mokinių tarybos posėdžiuose ir veikloje;

14.2. laikytis šių nuostatų ir vykdyti posėdžių metu priimtus sprendimus, įsipareigojimus ir pavedimus;

14.3. įgyvendinti parengtą veiklos planą;

14.4. informuoti savo klasės susirinkimą apie Mokinių tarybos veiklą, numatomus renginius ir pan.

**V SKYRIUS**

**BAIGIAMOSIOS NUOSTATOS**

15. Mokinių tarybos nariai gali būti pašalinti iš šios savivaldos institucijos sudėties, Mokinių tarybos balsų dauguma dėl:

15.1. šių nuostatų sąlygų ir mokinių elgesio taisyklių pažeidimo;

15.2. nedalyvavimo Mokinių tarybos veikloje ir posėdžiuose.

16. Mokinių tarybos veiklą kuruoja gimnazijos direktoriaus paskirtas administracijos atstovas.

17. Šie nuostatai gali būti papildyti ar pakeisti Mokinių tarybos iniciatyva ir sprendimu.

